CELEX: 62012TN0270
Language: sl
Date: 2012-06-12 00:00:00
Title: Zadeva T-270/12: Tožba, vložena 12. junija 2012 – Panalpina Welttransport in drugi proti Komisiji

11.8.2012   
            
            
               SL
            
            
               Uradni list Evropske unije
            
            
               C 243/30
            
         Tožba, vložena 12. junija 2012 – Panalpina Welttransport in drugi proti Komisiji
   (Zadeva T-270/12)
   2012/C 243/53
   Jezik postopka: angleščina
   
      Stranke
   
   
      Tožeče stranke: Panalpina Welttransport (Holding) AG (Basel, Švica), Panalpina Management AG (Basel, Švica) in Panalpina China Ltd (Hong Kong, Kitajska) (zastopniki: S. Mobley, A. Stratakis, T. Grimmer in B. Smith, Solicitors)
   
      Tožena stranka: Evropska komisija
   
      Predlog
   
   
               —
            
            
               Sklep Evropske komisije z dne 28.marca 2012 v zvezi s postopkom izvajanja člena 101 Pogodbe o delovanju Evropske unije in člena 53 Sporazuma EGP (Zadeva COMP/39.462 - špediterstvo) naj se v celoti razglasi za ničnega v delu v katerem se nanaša na tožeči stranki;
            
         
               —
            
            
               Podredno:
               
                           —
                        
                        
                           če bi Splošno sodišče sprejelo prvi in/ali drugi tožbeni razlog tožečih strank, naj se členi 2(2), 2(3) in 2(4) Sklepa spremenijo v delu v katerem se nanašajo na tožeči stranki tako da se globa, ki je z njimi naložena tožečima strankama, razveljavi oziroma podredno zmanjša;
                        
                     
                           —
                        
                        
                           če bi Splošno sodišče sprejelo tretji tožbeni razlog tožečih strank, naj se člen 1(2)(f) Sklepa razglasi za ničnega ali spremeni tako, da odraža krajše trajanje kršitve in naj se zato spremeni člen 2(2) sklepa v delu v katerem se nanaša na tožeči stranki tako, da se globa, ki je z njimi naložena tožečima strankama razveljavi ali zmanjša; in
                        
                     
                           —
                        
                        
                           če bi Splošno sodišče sprejelo četrti tožbeni razlog tožečih strank naj spremeni člene 2(2), 2(3) and 2(4) sklepa v delu v katerem se nanašajo na tožeči stranki, tako da se globa, ki je z njimi naložena tožečima strankama, razveljavi oziroma podredno zmanjša; in, v vsakem primeru;
                        
                     
         
               —
            
            
               Komisiji naj naloži, da nosi svoje stroške in stroške tožečih strank v zvezi s tem postopkom.
            
         
      Tožbeni razlogi in bistvene trditve
   
   V utemeljitev tožbe, tožeči stranki navajata štiri razloge.
   
               1.
            
            
               Prvi tožbeni razlog je, da je Komisija odstopila od svojih praktičnih pravil, napačno uporabila pravo in kršila svojo obveznost obrazložitve, načelo sorazmernosti in načelo enakosti pri določitvi osnovnega zneska globe s tem, da je računala vrednost prodaje, ki zadeva kršitev, na podlagi celotne prodaje strankam v EGP.
            
         
               2.
            
            
               Drugi tožbeni razlog je, da je Komisija odstopila od svojih praktičnih pravil, napačno uporabila pravo in kršila svojo obveznost obrazložitve, načelo sorazmernosti in načelo enakosti pri določitvi osnovnega zneska globe ne da bi upoštevala posebnosti zadeve in naravo zadevne dejavnosti (vključno z vplivom kartela na področju zračnega tovornega prevoza).
            
         
               3.
            
            
               Tretji tožbeni razlog je, da je Komisija napačno uporabila pravo z ugotovitvijo, da je pristojna za kršitev v zvezi z naprednim sistemom za manifest („AMS“) pred 1. majem 2004.
            
         
               4.
            
            
               Četrti tožbeni razlog je, da je Komisija odstopila od svojih praktičnih pravil s tem da je napačno uporabila svojo diskrecijo v zvezi s postopkom poravnavanja.